30/06/2016 | Administración LocalMunicipal
A Laracha
Bases de selección de brigadas de prevención de incendios

ANUNCIO Por esta Alcaldía, con data 27 de xuño de 2016, ditouse a resolución n.º 464/2016, relativa á selección para a creación dunha bolsa de emprego para a contratación laboral temporal de duas brigadas de prevención, vixilancia e defensa contra os incendios forestais, mediante modalidade contractual laboral temporal de obra o servizo determinado. “BASES DE SELECCIÓN PARA A CREACIÓN DUNHA BOLSA DE EMPREGO PARA A CONTRATACIÓN LABORAL TEMPORAL DE DÚAS BRIGADAS DE PREVENCIÓN, VIXILANCIA E DEFENSA CONTRA OS INCENDIOS FORESTAIS PRIMEIRA.–OBXECTO DA CONVOCATORIA E XUSTIFICACIÓN.1.–O obxecto desta convocatoria é a creación dunhas listas de aspirantes a persoal laboral temporal como brigadistas de prevención, vixilancia e defensa contra os incendios forestais para a súa contratación, de ser o caso, neste ano 2016 e/ou nos vindeiros anos, sen prexuízo de que antes da súa contratación os aspirantes teñan que superar e acreditar os extremos requiridos no correspondente convenio de colaboración coa Consellería do Medio Rural e do Mar e sempre que sexa posible a súa cobertura de conformidade cos requisitos esixidos pola normativa aplicable –neste ano, o artigo 20. dos da Lei 48/2015 de orzamentos xerais do Estado para o ano 2016– e previa acreditación no expediente da existencia de crédito adecuado e suficiente para esta finalidade. Seleccionarase e confeccionarase una bolsa con tres listas de aspirantes: xefe de brigada, peón de brigada condutor e peón de brigada. As lista de aspirantes que se creen terán vixencia ata o 31 de decembro de 2018. Non obstante, a dita lista quedará anulada automáticamente se antes da finalización da súa vixencia se convoca un novo proceso selectivo e se aproban novas listas de aspirantes. As retribucións brutas mensuais dun xefe de brigada ascenden a 1.656,34 € (incluída a prorrata da paga extraordinaria), as retribucións brutas mensuais dun peón/condutor de brigada ascenden a 1.209,27€ (incluída a prorrata da paga extraordinaria), e as retribucións dun peón de brigada ascenden a 1.159,27€ (incluída a prorrata da paga extraordinaria). Con carácter xeral, a modalidade contractual será de obra ou servizo determinado establecéndose un período de proba de 15 días. As funcións a desenvolver polos membros da brigada virán determinadas polo correspondente Convenio de Colaboración que se subscriba entre a Consellería do Medio Rural e do Mar e o Concello da Laracha. As funcións a desenvolver serán: – Traballos de vixilancia e defensa contra os incendios forestais. – Traballos encamiñados á prevención que diminúan o risco de propagación e minoren os danos dos incendios, no caso de producirse. Os membros da brigada deberán ter plena dispoñibilidade (incluíndo domingos, festivos, quendas de noite. segundo as necesidades do servizo). 2.–As presentes bases se confeccionan tendo en conta que nos últimos anos se veñen formalizando convenios de colaboración, coa Consellería do Medio Rural e do Mar para a prevención e defensa contra os incendios forestais, que esixen, para o seu cumprimento, da selección de persoal laboral temporal. En calquera caso, as listas de aspirantes a persoal laboral temporal como brigadistas de prevención, vixilancia e defensa contra os incendios forestais poderían ser utilizadas, sen a existencia do citado convenio de colaboración, ante a existencia doutros instrumentos de colaboración ou para o desempeño de competencias propias municipais.3. De conformidade co artigo 50 da Lei 30/1992 do Réxime Xurídico das Administracións Públicas e o Procedemento Administrativo Común, e en coherencia coa necesidade urxente que pretende cubrirse, o procedemento tramítase de urxencia. SEGUNDA.–TIPO E DURACIÓN DA PROVISIÓN. Ó remate do proceso selectivo aprobaranse tres listas de aspirantes (de xefe de brigada, de peón de brigada-condutor e de peón de brigada) a persoal laboral temporal, para a súa contratación, de ser o caso, neste ano 2016 e/ou nos vindeiros anos, sen prexuízo de que antes da súa contratación os aspirantes teñan que superar e acreditar os extremos requiridos no correspondente convenio de colaboración coa Consellería do Medio Rural e do Mar e sempre que sexa posible a súa cobertura de conformidade cos requisitos esixidos pola normativa aplicable -neste ano, o artigo 20. dos da Lei 48/2015 de orzamentos xerais do Estado para o ano 2016- e previa acreditación no expediente da existencia de crédito adecuado e suficiente para esta finalidade. TERCEIRA.–SISTEMA SELECTIVO. A selección do persoal laboral temporal realizarase mediante un procedemento áxil que respectará en todo caso os principios de igualdade, mérito, capacidade, publicidade, transparencia, obxectividade, eficacia, eficiencia e axilidade. As probas selectivas realizaranse polo sistema de concurso-oposición libre. CUARTA.–REQUISITOS DOS ASPIRANTES.1. Serán requisitos mínimos dos aspirantes a esta selección de persoal: – Ter a nacionalidade española, sen prexuízo de ter outra nacionalidade que lle permita o acceso ó emprego público de conformidade co disposto no artigo 52 Lei 2/2015 do emprego público de Galicia. – Posuír a capacidade funcional para o desempeño das tarefas. As persoas con algunha discapacidade deberán facelo constar na súa solicitude, sinalando se precisan de adaptación das probas. A discapacidade e a súa compatibilidade acreditaranse con certificación da Delegación Provincial de Sanidade e Servizos Sociais. – Ter cumpridos dezaseis anos e non exceder, se é o caso, da idade máxima de xubilación forzosa. – Non ter sido separado mediante expediente disciplinario do servizo de calquera das Administracións Públicas ou dos órganos constitucionais ou estatutarios das Comunidades Autónomas, nin atoparse en inhabilitación absoluta ou especial para empregos ou cargos públicos por resolución xudicial, para o acceso ao corpo ou escala de funcionario, ou para exercer funcións similares ás que desempeñaban no caso do persoal laboral, no que tivese sido separado ou inhabilitado. No caso de ser nacional doutro Estado, non atoparse inhabilitado ou en situación equivalente nin ter sido sometido a sanción disciplinaria ou equivalente que impida, no seu Estado, nos mesmos termos o acceso ao emprego público. – Para os/as aspirantes a xefe de brigada. Estar en posesión dalgunha das seguintes titulacións: Enxeñeiro de Montes, Enxeñeiro Técnico Forestal, técnico superior en xestión e organización de recursos naturais e paisaxísticos, técnico en traballos forestais e conservación do medio natural ou formación profesional equivalente. Posuír o carné de conducir B en vigor. – Para os/as aspirantes a peón brigadista-condutor. Posuír o certificado de escolaridade ou equivalente. – Posuír o carné de conducir B en vigor. Para os/as aspirantes a peón brigadista-condutor. Posuír o certificado de escolaridade ou equivalente.2. Os anteriores requisitos deberanse reunir con referencia ó último día de prazo de presentación das solicitudes. QUINTA.–PRESENTACIÓN DE SOLICITUDES E ADMISIÓN DE ASPIRANTES. As solicitudes para tomar parte nas probas selectivas presentarse conforme ó modelo que figura no anexo I e dirixiranse ó alcalde da corporación expresando que reúnen tódolos requisitos esixidos na base anterior. As instancias, xunto coa documentación precisa tamén poderán remitirse na forma prevista no artigo 38 de la Lei 30/1992, de 26 de novembro, do Réxime Xurídico das Administracións Públicas e Procedemento Administrativo Común, así como a través da Sede electrónica do Concello da Laracha (sede. alaracha. es). No caso de non ser presentado no rexistro municipal, os aspirantes deberán remitir un fax (981606331) ou un e-mail ao seguinte: concello. laracha@fegamp. gal, coa copia da solicitude debidamente rexistrada dentro do prazo de presentación. O prazo de presentación de solicitudes de participación será de 5 días hábiles, contados a partir do seguinte ó da publicación das presentes bases no Boletín Oficial da Provincia da Coruña. Á instancia, conforme ó modelo que figura no anexo I, acompañarase inescusablemente da seguinte documentación: – Copia do documento nacional de identidade, ou pasaporte. – Copia do título académico e/ou carné de conducir B, segundo o posto. – Copia dos documentos que acrediten os méritos alegados para a fase de concurso conforme á base sétima. Os méritos profesionais deberán acreditarse con copia dos contratos de traballo e co informe da vida laboral ou, no caso de Administracións Públicas, co certificado expedido polo fedatario público da correspondente Administración ou coa copia do nomeamento e o informe de vida laboral. Ademais, poderán achegarse certificados de empresa ou da Administración Pública para acreditar as concretas funcións dos traballos desenvoltos. – Copia do certificado de iniciación ao galego ou certificado equivalente, co que os aspirantes quedarán exentos de facer o exame de galego. – Informe médico que (poderá presentarse no prazo de presentación de instancias, ou en todo caso, no momento previo á formalización do contrato laboral). O xustificante do pagamento da taxa por dereito de exame segundo o importe que corresponda: no caso dos postos de peóns será de 8 € e no caso dos postos de xefes de brigada será de 14 €. O pagamento poderá ser efectuado en calquera das seguintes contas ou pagado mediante tarxeta de crédito/débito no propio Rexistro municipal: NOVAGALICIA BANCO: ES20.2080.0079.9231.10000015 LA CAIXA: ES08.2100.4912.2122.00004416 BANCO PASTOR: ES10.0238.8126.1606.60000173 Segundo o artigo 4.º da Ordenanza fiscal n.º 23 do Concello da Laracha, pola que se regula a taxa por dereitos de exame, estarán exentas do pagamento da taxa as persoas con discapacidade igual ou superior ó 33% (para o que deberá presentar o certificado de minusvalía correspondente), e aquelas que figuren como demandantes de emprego durante o prazo, cando menos, dun mes anterior á data da convocatoria das probas selectivas (para o que deberá presentar o documento xustificativo expedido pola oficina de emprego correspondente). Toda a documentación poderá ser fotocopia, sen ser precisa a copia cotexada; presumirase documentación auténtica, e unicamente será requirida a presentación da documentación orixinal aos aspirantes que finalmente sexan seleccionados. No caso de detectarse falsidade documental, será motivo de exclusión do proceso. Finalizado o prazo de presentación de instancias, o alcalde, mediante resolución, aprobará a lista provisional de admitidos e excluídos, así como a composición do tribunal; Se publicará no taboleiro de edictos, tamén poderase publicar na sede electrónica e na páxina web do concello, relacionándose os aspirantes excluídos con indicación da causa da súa exclusión. Os aspirantes disporán dun prazo de 5 días hábiles para a subsanación, no seu caso, das deficiencias que se sinalen. Estas subsanacións serán aceptadas ou rexeitadas na resolución que aprobe a lista definitiva, así como o lugar, a data e a hora de realización do primeiro exercicio. Contra a resolución na que se declare a lista definitiva de admitidos e excluídos, poderase interpoñer potestativamente recurso de reposición ante o órgano que ditou o acto, no prazo dun mes, ou directamente recurso de contencioso administrativo ante a xurisdición contenciosa-administrativa, no prazo de dous meses. Os prazos cóntanse a partir do día seguinte ó da publicación no taboleiro de edictos e na páxina web do concello. O resto das resolucións serán expostas no taboleiro de edictos e poderán publicarse tamén na páxina web do Concello e na sede electrónica. SEXTA.–TRIBUNAL CUALIFICADOR.1. O tribunal cualificador designado pola alcaldía (en virtude do artigo 21.1. g) da Lei 7/1985 reguladora das bases do réxime local), en base ó establecido pola Lei 2/2015 do emprego público de Galicia, estará integrado polos seguintes membros: – Presidenta/e (titular e suplente): unha/un funcionaria/o de carreira, ou persoal laboral fixo pertencente a un corpo ou escala para ingreso no cal se requira titulación igual ou superior á de agora esixida. – Vogais (titulares e suplentes): tres funcionarias/os de carreira ou persoal laboral fixo pertencentes a un corpo ou escala para ingreso no cal se requira titulación igual ou superior á de agora esixida. – Secretaria/o: unha/un funcionaria/o de carreira ou persoal laboral fixo pertencente a un corpo ou escala para ingreso no cal se requira titulación igual ou superior á de agora esixida.2. O tribunal non poderá constituírse, nin actuar sen a presenza, a lo menos, de tres de seus membros, titulares ou suplentes, debendo estar presentes en todo caso o presidente e o secretario ou persoas en quen deleguen. De tódalas reunións que faga o tribunal, o/a secretario/a redactará a correspondente acta.3. Os membros do tribunal absteranse de intervir e o comunicarán á autoridade convocante cando concorra algunha das circunstancias previstas no artigo 28.2 de Lei 30/1992 de réxime xurídico das Administracións Públicas. Os aspirantes poderán recusar ós membros do tribunal cando concorran aquelas circunstancias.4. O tribunal resolverá tódalas dúbidas que xurdan en aplicación das presentes normas así como nos casos non previstos polas mesmas.5. O tribunal poderá dispoñer a incorporación ós seus traballos de asesores, con voz e sen voto, para as probas en que así o estimen necesario ou conveniente. SÉTIMA.–COMEZO E DESENVOLVEMENTO DA FASE DE CONCURSO-OPOSICIÓN. A selección realizarase de conformidade co previsto nas presentes bases, polo sistema de concurso oposición libre, cos candidatos que no prazo establecido presentaran a súa documentación. En primeiro lugar procederase á fase de oposición, tan so valoraranse os méritos dos aspirantes que superen a fase de oposición. Os aspirantes convocaranse para cada exercicio en chamamento único, sendo excluídos da oposición os que non comparezan, agás nos casos debidamente xustificados e apreciados discrecionalmente polo tribunal. A orde de chamamento realizarase conforme a resolución do 3 de febreiro de 2016 pola que se fai público o resultado do sorteo a que se refire o Regulamento de selección de persoal da Administración da Comunidade Autónoma de Galicia, comezándose por aqueles aspirantes cuxo primeiro apelido comece pola letra O. Os aspirantes deberán acreditar a súa personalidade coa exhibición do documento nacional de identidade ou pasaporte. O tribunal publicará os anuncios de celebración do segundo exercicio no taboleiro de edictos e tamén poderá publicalo na páxina web do concello. A cualificación dos exercicios e o resultado do proceso selectivo farase pública mediante a publicación da correspondente acta/anuncio do tribunal no taboleiro de edictos e na páxina web do concello. A puntuación definitiva, para aqueles que superen a fase de oposición, estará determinada pola suma das puntuacións obtidas na fase de concurso e na fase de oposición. En caso de empate, terá preferencia aquel aspirante que obteña mellor capacidade aeróbica na proba de aptitude física. De persistir o empate, o tribunal realizará un sorteo para decidir a orde dos aspirantes. No caso de que un/ha mesmo/a aspirante se presente a varias das categorías de persoal laboral obxecto de selección realizará unha soa vez aquelas probas que sexan iguais nas categorías presentadas. Para a puntuación da fase de concurso terase en conta o estipulado na cláusula quinta destas bases. Fase de concurso (puntuación máxima 6 puntos). 1. Experiencia laboral: máximo 3 puntos. Por acreditar experiencia laboral na administración pública ou empresa privada como persoal integrado no servizo de extinción de incendios: 0,20 puntos por mes traballado ata un máximo de 3 puntos. Compútanse un mes de servizo de trinta días. Cando o contrato sexa a xornadas inferiores a trinta días poderanse acumular varios contratos ata acadar trinta días para computar como mes completo.2. Formación: máximo de 3 puntos. Cursos de formación relacionados coas funcións propias do posto de traballo a desenvolver, impartidos por organismos ou institucións oficiais dependentes das administracións públicas ou homologados por estas: 0,20 puntos/curso por cursos de 20 horas ou máis de duración, ata un máximo de 2 puntos. Formación en materia de prevención de riscos laborais impartidos por entidades ou empresas homologadas pola Administración: 0,20 puntos/curso por cursos de 20 horas ou máis de duración, ata un máximo de 1 punto. Non se valorarán os cursos que non especifiquen o número de horas. Fase de oposición (puntuación máxima 7 puntos). A oposición constará de dous exercicios, de carácter obrigatorio e eliminatorio. PRIMEIRO EXERCICIO. –Exercicio práctico consistente na realización dunha proba de aptitude física. Realizarase a proba do banco. Consiste en empregar un banco de 40 cm para os homes e 33 cm para as mulleres, no que se subirá e baixará a razón de 90 movementos por minuto (22,5 veces/minuto) durante 5 minutos. O ritmo se marcará cun metrónomo. Unha vez finalizado a persoa repousará durante 15 segundos e tomarase o pulso durante outros 15 segundos. Cos datos da idade, peso (serán pesados insitu cunha báscula) e pulsacións obterase a capacidade aeróbica do aspirante. Antes da súa realización, darase información detallada ós aspirantes do desenvolvemento e forma de valoración da proba a realizar. A tal efecto, os aspirantes deberán asinar unha declaración conforme ó seguinte modelo: “– Que coñece e foi informado do desenvolvemento e forma de valoración da proba de aptitude física a realizar -a proba do banco-. – Que, en consonancia e reiterando a instancia de participación xa presentada, declara baixo a súa responsabilidade que reúne as condicións físicas e de saúde necesarias para a realización da proba de aptitude física -a proba do banco”. Os aspirantes que non obteñan una capacidade aeróbica igual ou superior a 40 quedarán eliminados do proceso selectivo. (Para o seu cálculo usaranse as táboas empegadas pola Xunta de Galicia segundo a “RESOLUCIÓN de 30 de enero de 2007, de la Dirección General de la Función Pública, por la que se abre el plazo de presentación de solicitudes para la elaboración de las listas reguladas por el Decreto 5/2007, de 25 de enero, por el que se modifica el Decreto 37/2006, de 2 de marzo, correspondientes a determinadas categorías de personal laboral de los servicios de prevención y defensa contra incendios forestales y de personal del Plan Infoga”). O exercicio puntuarase do seguinte xeito: – Capacidade aeróbica entre 40 e 43: 5 puntos. – Capacidade aeróbica entre 44 e 46: 6 puntos. – Capacidade aeróbica de 47 ou mais: 7 puntos. SEGUNDO EXERCICIO. –En aplicación do previsto no artigo 51.2 da Lei 2/2015 do emprego público de Galicia respecto da acreditación do galego, aquelas persoas que non acrediten o certificado de iniciación ao galego ou equivalente, terán unha proba de galego, que será cualificada como apto ou non apto. Quedarán exentas da realización desta proba aquelas persoas que acrediten, coa presentación da instancia, estar en posesión do certificado de iniciación ou equivalente. Se o tribunal o considera conveniente, poderá acordar a celebración dos dous exercicios da fase de oposición nunha mesma xornada, concedéndolles aos/ás opositores/as un descanso mínimo de trinta minutos entre a celebración deles, agás renuncia expresa, ou na xornada seguinte deixando transcorrer un prazo mínimo de 12 horas. OITAVA.–FORMACIÓN DE LISTAS DE ASPIRANTES. Na acta da última sesión do tribunal de selección incluiranse tres listas (unha de xefe de brigada, outra de peón de brigada-condutor e outra de peón de brigada) dos/as aspirantes por orde de maior a menor puntuación obtida da suma da oposición e o concurso. A acta do tribunal de selección elevarase á alcaldía para que dite a resolución de aprobación das tres listas de aspirantes. Os aspirantes contidos nas ditas listas poderán ser contratados durante a súa vixencia sempre e cando, antes da súa contratación, superen e acrediten os extremos requiridos no correspondente convenio de colaboración coa Consellería do Medio Rural e do Mar e sempre que sexa posible a súa cobertura de conformidade cos requisitos esixidos pola normativa aplicable -neste ano, o artigo 20. dos da Lei 48/2015 de orzamentos xerais do Estado para o ano 2016- e previa acreditación no expediente da existencia de crédito adecuado e suficiente para esta finalidade. Ademais, con carácter previo a súa contratación, para os anos 2017 e 2018 deberán presentar certificado médico en impreso oficial do Colexio de Médicos e asinado por un colexiado en exercicio no que conste expresamente a necesidade ou non de realizar una nova proba de esforzo para traballar nas brigadas de prevención, vixilancia e defensa contra os incendios forestais para asegurar o perfecto estado físico dos aspirantes. Tamén deberán presentar unha declaración xurada de non estar incurso en incompatibilidade para ser persoal das Administracións Públicas e non ter sido separado nin inhabilitado do servizo público. No caso de que os aspirantes teñan que superar algunha proba esixida no correspondente convenio, a proba realizarase ante o tribunal de selección que con ocasión deste proceso se nomee, sen prexuízo de nomear un novo tribunal ó efecto. De ser asinado neste ano 2016 o correspondente convenio e no caso de esixir a superación polos brigadistas dunha proba física de esforzo, esta se entenderá xa realizada coa superación do presente proceso selectivo. As lista de aspirantes que se creen terán vixencia ata o 31 de decembro de 2018. Non obstante, a dita lista quedará anulada automaticamente se antes da finalización da súa vixencia se convoca un novo proceso selectivo e se aproban novas listas de aspirantes. O funcionamento das bolsas rexerase polas seguintes normas: Os chamamentos realizaranse por vía telefónica. En aras de garantir este procedemento o/a interesado/a deberá comunicar ó concello, baixo a súa responsabilidade, calquera alteración do número de contacto, aínda que esta alteración teña carácter transitorio, e como mínimo realizaranse dúas chamadas. O empregado público que realice o chamamento o fará constar mediante dilixencia indicando a disposición ou non do aspirante a ser contratado, e sen prexuízo de que o aspirante o comunique tamén de xeito formal. De non atender ó chamamento, unha vez realizadas como mínimo dúas chamadas, entenderase que o aspirante non ten disposición de ser contratado. De manifestar a súa disposición, á alcaldía ditará resolución de requirimento -a resolución será publicada na páxina web do concello e desde ese momento empezarán a contar os correspondentes prazos (sen prexuízo da posibilidade de comunicar tamén dita circunstancia por vía telefónica ou por correo electrónico)- para que acrediten e, no seu caso, superen os extremos requiridos no correspondente convenio, presenten certificado médico en impreso oficial do Colexio de Médicos e asinado por un colexiado en exercicio no que conste expresamente que teñen a capacidade funcional necesaria para traballar nas brigadas de prevención, vixilancia e defensa contra os incendios forestais e declaración xurada de non estar incurso en incompatibilidade para ser persoal das Administracións Públicas e non ter sido separado nin inhabilitado do servizo público. Se no prazo que se sinale, o aspirante non presenta a documentación requirida, non acredita ou, no seu caso, non supera os extremos requiridos, pasará a ocupar o último lugar da lista de aspirantes, salvo que poida acreditar un suposto de forza maior (entenderase por forza maior, entre outros, estar desempeñando actividade laboral no sector público ou privado debidamente acreditado). De non manifestar a súa disposición, pasarase a chamar ó seguinte aspirante da lista. – Ó rematar o contrato, o/a aspirante retornará ao posto que lle corresponda na lista aprobada. NOVENA.–INTERPRETACIÓN DAS BASES. O Tribunal queda autorizado para resolvelas dúbidas que se presenten e adoptalos acordos necesarios para boa orde do proceso selectivo en todo ó non previsto nestas bases. DÉCIMA.–RECURSOS. A resolución de alcaldía que aproba as presentes bases pon fin á vía administrativa e contra a mesma poderase interpoñer recurso contencioso-administrativo ante os xulgados do contencioso administrativo, no prazo de dous meses contados dende o día seguinte ao da publicación do anuncio do proceso selectivo no boletín oficial da provincia da Coruña, segundo o art.46.1 da Lei 29/1998 de 13 de xullo da xurisdición contencioso-administrativa. Así mesmo, poderase interpoñer recurso potestativo de reposición ante o alcalde-presidente, no prazo dun mes contado a partir do día seguinte ao da publicación do anuncio do proceso selectivo no boletín oficial da provincia da Coruña (artigos 116, 117 e 48 da Lei 30/92, de 26 de novembro, de réxime xurídico das Administracións públicas e do procedemento administrativo común). No caso de que se interpoña o recurso potestativo de reposición, ata que sexa resolto expresamente ou se produza a desestimación presunta, non se poderá interpoñer o recurso contenciosoadministrativo (artigo 116 da Lei 30/92, de 26 de novembro, de réxime xurídico das Administracións públicas e do procedemento administrativo común). A Laracha, 28 de xuño de 2016. O alcalde José Manuel López Varela ANEXO I D./dona ___________________________________________________________, con data de nacemento _______________, con DNI núm. _________________ e con domicilio en ___________________________________________________________, C. P. _______________, teléfono _____________________, correo electrónico ________________________________, ante o Sr. alcalde-presidente do Concello da Laracha, COMPARECE e DI: a) Que coñece e acepta as bases que van a rexer a creación de tres listas de aspirantes (unha de xefe de brigada, outra de peón de brigada – condutor e outra de peón de brigada) a persoal laboral temporal como brigadistas de prevención, vixilancia e defensa contra os incendios forestais, mediante o sistema de concurso-oposición libre. b) Que desexa ser admitido ás probas selectivas convocadas que indica a continuación. c) Que reúne todos e cada un dos requisitos establecidos nas bases da convocatoria, e que aporta a documentación esixida para ó efecto (orixinais ou copias debidamente compulsadas). d) Que xunta á presente: ________________________________________________________________________________ ________________________________________________________________________________ ________________________________________________________________________________ SOLICITA que se teña por presentada esta solicitude e sexa admitido ás probas de (marcar o que proceda): Xefe de brigada ______ Peón de brigada-condutor ______ Peón de brigada _______ En __________, __ de ________________ de 20__ Asdo.: ________________________ ALCALDE-PRESIDENTE DO CONCELLO DA LARACHA